**Pályázat külügyi referensi tisztség betöltésére**

Az ELTE BGGyK HÖK elnöke pályázatot ír ki

az ELTE BGGyK HÖK külügyi referensi tisztség betöltésére.

**A külügyi referens feladata az ELTE BGGyK HÖK Alapszabálya alapján:**

**23. § A külügyi referens**

(1) Külügyi kérdésekben képviseli az Önkormányzatot.

(2) Irányítja és szervezi az Önkormányzat külkapcsolatait.

(3) Együttműködik a kari külügyi hallgatói főmentorral.

(4) Tisztsége alapján tagja:

* 1. a Kari Tanácsnak,
	2. az ELTE Hallgatói Önkormányzat Külügyi Bizottságának.

(5) Gondoskodik a Kar hallgatóinak külföldi ösztöndíjakkal kapcsolatos tájékoztatásáról.

(6) Diákcsere-programokat kezdeményez és felel a helyek korrekt elosztásáért.

(7) Részt vesz a Kar vendéghallgatói itt tartózkodásának szervezésében.

(8) Kapcsolatot tart és együttműködik a tudományos és nemzetközi dékánhelyettessel valamint a Kar hallgatói és oktatói mobilitási ügyekért felelős nemzetközi referensével.

(9) Kapcsolatokat épít ki és tart fenn országos és külföldi hallgatói szervezetekkel.

(10) Külügyi ügyekben segíti a kari képviselők munkáját.

(11) Elnöke a Külügyi Bizottságnak.

(12) Összegyűjti, rendszerezi és értékeli a külföldi ösztöndíjakkal kapcsolatos információkat, valamint segíti a hallgatókat a lehetőségek minél jobb kihasználásában.

**A pályázás menete:**

A külügyi referensi tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázatot elektronikus formában az elnok@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Pályázási időszak: **2018. január 3. 10:00 – 2018. január 10. 15:00**

A beérkezett pályázatokról (az Alakuló Küldöttgyűlés határozata alapján) az Elnökség dönt.

Budapest, 2017. december 16.

Menyhárt Barbara s.k.

ELTE BGGyK HÖK

elnök